Akò sa a siyen ant Koperasyon Swis nan peyi Ayiti K ap ekzekite pwojè PARHAFS la nan biwo li genyen nan Pò sali

AK chèf fanmi la ki rele : \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ki gen nimewo seri : \_\_\_\_\_\_\_\_\_\_

Identifye nan nimero CIN /NIF : \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**1-Kondisyon Fanmi benefisyè**

Pou dezyèm faz pwojè « PARHAFS » rekonstwiksyon/reparasyon kay nan premyè seksyon Chadonyè, Koperasyon Swis ap bay plis pase senkant (50) fanmi sipò finansye ak sipò teknik pou yo kapab Rekonstwi/repare kay yo. Se yon projè apwòch patisipatif. Sa vle di fanmi an ap patisipe nan tout sa ki ap fèt nan travay la, se fanmi an k ap chwazi bòs ki pral rekonstwi/repare kay li.

Chèf fanmi an oblije ranpli kondisyon sa yo pou li ka benefisye yon kay nan pwojè a :

1. Chwa Fanmi seleksyone a fèt daprè kritè seleksyon yo ki dekri tout kondisyon yon moun dwe rampli pou li benefisye nan pwojè a.
2. Fòk Fanmi seleksyone a abite nan kominote kote pwojè a ap fèt la, li pa dwe gen okenn kay yon lòt kote epi fòk li pa yon benefisyè pwojè rekonstriksyon kay nan yon lòt òganizasyon ap ekzekite
3. Fanmi seleksyone a oblije montre papye ki di li se mèt teren an, oswa prezante yon manda ke mèt teren an ba li. Si l pa gen okenn pyès, otorite yo nan lameri dwe bay yon otorizasyon ekri ki di fanmi an ka repare/rekonstwi kay li sou teren li montre a.
4. Fanmi seleksyone a konplètman responsab pou tout aksyon ki konsène rekonstriksyon/reparasyon kay li a, tankou : transpò materyo, byen estoke ak sekirize tout materyo ak meteryèl pou reparasyon kay la. li responsab sekirite tout materyèl ak materyo sou sit la ak tout moun ki pral gen pou yo jwe yon wòl nan rekonstriksyon/reparasyon kay li a soti nan pèsonèl teknik rive nan jounalye.
5. Manm Fanmi seleksyone a dwe travay kòm ouvriye volontè menm si yo genyen konpetans nan domèn konstriksyon.
6. Swivi finansye pwojè a ak sekirite sit rekonstriksyon/reparasyon an ap fèt nan yon etwate kolaborasyon ant Fanmi seleksyone a ak pwojè PARHAFS. Se sèl enjenyè yo ki gen dwa pran desizyon teknik pandan realizasyon aktivite rekonstriksyon/reparasyon yo.
7. Aprè kay la fin repare/rekonstwi, fanmi benefisyè a pran responsablite pou li fè bon jan antretyen nan kay la daprè sa l aprann nan fòmasyon pwojè PARHAFS te ba li.
8. Fanmi seleksyone a dwe mete a dispozisyon bòs yo ak tout lòt moun kap travay nan rekonstriksyon /reparasyon kay la yon kote ki apwopriye pou yo fè bezwen yo pandan chantye a ap fonksyone
9. Fanmi benefisyè a dwe plante pou pi pit senk (5) ti pyebwa nan lakou li a pandan aktivite rekonstriksyon/reparasyon an epi kontinye pran swen yo aprè chantye a fini sa ap ede li kontribye nan pwoteksyon anviwònman ak rebwazman lokalite a.
10. Tout enfòmasyon Fanmi seleksyone a bay dwe verite, yo pa dwe kache responsab la anyen nan sa ki gen rapò ak pwojè a. Yon fanmi ki pa respekte prensip sa yo oubyen li ta bay fo deklarasyon, pwojè
11. PARHAFS gen dwa pou li anile kontra a ak fanmi sa a epi akòde posiblite a ak yon lòt fanmi nan kominote a ki satisfè kritè vilnerablite yo.

**2. Responsablite tou de pati yo**

Pwojè PARHAFS ap bay fanmi benefisyè a yon sipò tekni ak finansye, l ap etabli yon devi pou evalye tout sa fanmi an ap bezwen pou rekonstriksyon/reparasyon kay la. Tou de pati yo dwe siyen l.

PARHAFS pran angajman sa yo:

1. Fè fòmasyon pou fanmi benefisyè a avan travay yo kòmanse.
2. Bay tout materyo ki pa lokal yo pou rekonstriksyon/reparasyon kay la ak
3. Plase yon enjenyè pou fè sipèvisyon epi bay bòs la bon enstriksyon sou koman travay la dwe byen fèt.
4. Peye bòs la pou travay li fè nan kay la ki byen reyalize, se enjenyè a kap fè swivi pou pèyman bòs yo.

Fanmi benefisyè a pran angajman sa yo:

1. Patisipe nan tout reyinyon ak fòmasyon pwojè a ap fè sou bon pratik konstriksyon epi akonpanye bòs yo sou chantye nan bay bonjan sipò pou travay li
2. Mete materyo lokal ak materyo pwojè a ap bali disponib pou bòs la travay, epi sekirize yo
3. Bay otorizayon peye bòs la apre validasyon enjenyè a si travay la byen fèt.

**3. Tèm**

Akò sa a ap antre an aplikasyon nan dat siyati a epi l ap valab jiskaske benefisyè a ranpli angajman li yo nan yon delè ki pa dwe depase twa (3) mwa

**4. Fòs majè**

Pwojè PARHAFS rezève l dwa pou li anile oswa ranvwaye pwogram nan pou nenpòt ki evènman ak katastwof tankou yon evènman ki soti nan sikonstans ki depase kontwòl tout moun, ke pèsonn pat ka prevwa. Nenpòt lòt pati nan obligasyon yo anba Akò sa a.

**5. Konpansasyon**

Fanmi benefisyè a ap dedomaje epi retire tout chaj sou do PARHAFS ak anplwaye li yo pou tout responsablite, reklamasyon, domaj ak depans ki gen rapò ak aksidan nan kò, lanmò, domaj oswa destriksyon pwopriyete sou kèlkeswa fòm oswa fason ke liye.

Depi neglijans Fanmi yo chwazi an oswa lòt manm nan Fanmi l 'ki gen rapò ak pwosesis la nan rekonstriksyon pa domaj ki te koze pa fòs majeure a te dakò nan akò a.

**6. Disposisyon final**

* Youn nan pati yo pa dwe responsab pou nenpòt sitiyasyon ki ta rive ki pa depann de yo tankou: katastwòf natirèl (tranblemann tè, siklòn ak tout lòt sa ki ka rive ki pa depann de volonte nou ke yo te dakò nan pwen 4 nan akò sa a.
* Nan ka konfli, PARHAFS nan tèt kole ak komite pwojè a ap chita ansanm nan objektif pou jwenn yon solisyon amikal. Si pa gen okenn akò ki rive jwenn ant pati konsène yo, PARHAFS ap refere li ak lejislasyon ayisyen yo pou deside.
* Si yon Fanmi seleksyone estime PARHAFS ta fèl abi, se pou l ale pote plent nan komite pwojè a k ap mande yon reyinyon ak responsab PARHAFS yo pou jwenn yon solisyon ki jis.

**7. Sou Bon jan atitid**

Fanmi an ak PARHAFS pran angajman ak bon jan mezi pou anpeche koripsyon, evite tout move zafè. PARHAFS pap pran okenn avantaj patikilye ou byen kado nan men okenn Fanmi, si yo sispèk yon bagay konsa y ap retire fanmi sa a nan pwojè a.

**8. Chanjman nan kontra a.**

Chak bagay k’ap chanje nan kontra a dwe gen yon desizyon ak PARHAFS epi fanmi ki benefisye kay la, sa dwe ekri epi siyen ak 2 konsène sa yo anvan tout bagay.

Fèt nan Port-Salut nan dat : ……………………………………………

**Siyati :**

\_\_\_\_\_\_\_\_\_\_\_\_\_\_\_\_\_\_\_

Chèf pwojè PARHAFS

……………………………………….

…………………………………………

\_\_\_\_\_\_\_\_\_\_\_\_\_\_\_\_\_\_\_

Konjwen/manm fanmi

……………………………………….

…………………………………………

\_\_\_\_\_\_\_\_\_\_\_\_\_\_\_\_\_\_\_

Responsab konstriksyon PARHAFS

……………………………………….

…………………………………………